Facebook Messenger เตรียมมี AI ผู้ช่วยส่วนตัว หลังซื้อ ‘Ozlo’ สตาร์ทอัพปัญญาประดิษฐ์
 เเม้ว่าเมื่อช่วงสัปดาห์ที่แล้ว มุมมองของมาร์ก ซักเคอร์เบิร์ก ผู้ก่อตั้งโซเชียลมีเดีย Facebook ที่มีต่อปัญญาประดิษฐ์ (AI) จะกลายเป็นประเด็นถกเถียงในวงกว้างจนทำให้อีลอน มัสก์ นักธุรกิจและผู้คิดค้นนวัตกรรมใหม่ๆ ต้องออกมาตอบโต้ () แต่ล่าสุด Facebook ภายใต้การบริหารโดยซักเคอร์เบิร์ก ก็ประกาศซื้อกิจการบริษัทสตาร์ทอัพผู้พัฒนาปัญญาประดิษฐ์อย่าง Ozlo เป็นที่เรียบร้อย โดยคาดกันว่าเจ้า Ozlo จะถูกนำเข้ามาพัฒนาเป็นปัญญาประดิษฐ์ผู้ช่วยส่วนตัวของผู้ใช้งานบน Facebook Messenger โดยจุดเด่นของเจ้า Ozlo คือความสามารถในการเข้าใจประโยคสนทนาของผู้ใช้งานได้เป็นอย่างดี ทั้งยังมีความสามารถในการโต้ตอบหรือให้ข้อมูลกับผู้ใช้ได้อย่างลื่นไหลมากกว่าแค่ตอบประโยคสั้นๆ ว่า ใช่ หรือ ไม่ ซึ่งอิงจากฐานข้อมูลและรีวิวของผู้ใช้งานรายอื่นๆ ที่ป้อนลงไปในระบบ โฆษกของ Facebook ออกมาเปิดเผยว่า ผู้คนจำนวนกว่า 1.2 พันล้านคนรอบโลกใบนี้ต่างก็ใช้ Facebook Messenger ในการติดต่อสื่อสารกับผู้คนและการทำธุรกิจของพวกเขา เรามีความตื่นเต้นไม่น้อยที่จะได้ต้อนรับทีมงาน Ozlo เข้ามาในขณะที่เรากำลังสร้างประสบการณ์ที่น่าตื่นตาตื่นใจกับ Messenger ซึ่งขับเคลื่อนโดยเทคโนโลยีปัญญาประดิษฐ์และ Machine Learning ทั้งนี้ไม่ได้มีการเปิดเผยมูลค่าดีลและสัดส่วนของหุ้นที่ Facebook เข้าซื้อต่อจาก Ozlo แต่อย่างใด เช่นเดียวกับไม่ได้เปิดเผยว่าการจับมือร่วมกันของสองบริษัทในครั้งนี้จะเป็นส่วนหนึ่งของแผนพัฒนาอดีตปัญญาประดิษฐ์ M ของ Facebook หรือไม่ แต่ก็คาดการณ์กันว่าทีมงานผู้พัฒนา Ozlo จำนวน 30 คนจะย้ายเข้าไปทำงานร่วมกับทีมพัฒนา Messenger ในสำนักงานบริษัท Facebook ที่ตั้งอยู่ในเมืองเมนโลพาร์ก รัฐแคลิฟอร์เนีย เพื่อร่วมมือกันพัฒนาปัญญาประดิษฐ์ลงบนแพลตฟอร์มของพวกเขา และถึงแม้จะเริ่มพัฒนาผู้ช่วยปัญญาประดิษฐ์แบบเสียงช้าไปสักนิดเมื่อเทียบเคียงกับผู้นำเทคโนโลยีรายอื่นๆ อย่าง Apple Amazon Google หรือ Samsung แต่การเคลื่อนไหวในครั้งนี้ของ Facebook และ Messenger ก็สร้างความคึกคักให้กับวงการเทคโนโลยีและผู้ใช้งานได้ไม่น้อยเลยทีเดียวภาพประกอบ:Pichamon Wannasanอ้างอิง:
Facebook ประกาศซื้อกิจการบริษัทสตาร์ทอัพผู้พัฒนาปัญญาประดิษฐ์อย่าง Ozlo เป็นที่เรียบร้อย คาดว่าเจ้า Ozlo จะถูกนำเข้ามาพัฒนาเป็นปัญญาประดิษฐ์ผู้ช่วยส่วนตัวของผู้ใช้งานบน Facebook Messenger จุดเด่นของเจ้า Ozlo คือความสามารถในการเข้าใจประโยคสนทนาของผู้ใช้งานได้เป็นอย่างดี ทั้งยังมีความสามารถในการโต้ตอบหรือให้ข้อมูลกับผู้ใช้ได้อย่างลื่นไหลมากกว่าแค่ตอบประโยคสั้นๆ ว่า ใช่ หรือ ไม่ ซึ่งอิงจากฐานข้อมูลและรีวิวของผู้ใช้งานรายอื่นๆ ที่ป้อนลงไปในระบบ